Räägib siis läbi mitme karuküttimiskoerte generatsiooni pesakonda sündinud kutsikast Gin, keda tema peremees väga julmalt treenib, samas kui ta peremehe lapselapse Daisukesega hingelise sideme loob ning siis poisi maha jätab, et aatelisemate asjadega tegelda. Kõlab paljutõotavalt, eks ole? Kas  koerad tunnevad meetreid? Check. Ilmakaari? Check. Mandreid? Check. Rüütellikku aukoodi? Check. "Kolmas ja neljas rühm, rünnakule!" Check. "Milline kutsikas!" Check. "Milline isane!" Check. Neid kahte ahhetava tooniga viimast kõlas igas seerias kindlasti oma paar korda raudselt. Üldse oli miski suur isaste teema läbi terve sarja. Muidugi ei tohi ära unustada ka vanaisa steampunk-jalga.